**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΥΠΗΡΕΣΙΕΣ ΔΙΕΞΑΓΩΓΗΣ ΜΕΛΕΤΗΣ ΤΕΧΝΙΚΗΣ ΣΚΟΠΙΜΟΤΗΤΑΣ**

ΚΑΘΑΡΗ ΑΞΙΑ: 15.725,81€

ΦΠΑ 24%: 3.774,19 €

ΣΥΝΟΛΙΚΗ ΑΞΙΑ ΜΕ ΦΠΑ: 19.500,00 €

(CPV): 79314000-8

**ΑΝΤΙΚΕΙΜΕΝΟ:**

Αντικείμενο της πρόσκλησης αποτελεί η σύνταξη μιας μελέτης σκοπιμότητας για την ανάπτυξη μεθόδων, μηχανισμών και εργαλείων εξακρίβωσης της γνησιότητας της εκτροφής ελευθέρας βοσκής ορνίθων καθώς και για τη δημιουργία μιας καινοτόμου διατροφικής μεθόδου τύπου «ελευθέρας βοσκής» για την εκτροφή ορνίθων. Οι προς προμήθεια υπηρεσίες κατατάσσονται στον ακόλουθο κωδικό του Κοινού Λεξιλογίου δημοσίων συμβάσεων (CPV): 79314000-8 (Μελέτη Σκοπιμότητας).

Η μελέτη θα πρέπει να περιλαμβάνει κατ΄ ελάχιστο τα εξής:

* Σχεδιασμός & Περιγραφή μεθοδολογίας εκπόνησης μελέτης.
* Ανάλυση Υφιστάμενης κατάστασης
* Ανάλυση των δυνατών σημείων, αδυναμιών, ευκαιριών και απειλών του προτεινόμενου έργου.
* Λειτουργικές, τεχνικές και οικονομικές παράμετροι τεχνικής σκοπιμότητας.
* Συμπεράσματα.

**Χρονική διάρκεια σύμβασης**: Τέσσερις (4) μήνες από την ημερομηνία υπογραφής της.

**Τόπος παράδοσης υπό προμήθεια υπηρεσιών**: Η παραλαβή των παραδοτέων της σύμβασης (Π27 – Μελέτη Σκοπιμότητας χωρισμένο σε δύο υπό παραδοτέα) θα πραγματοποιηθεί από Επιτροπή Παραλαβής και σύμφωνα με το κατωτέρω χρονοδιάγραμμα:

|  |  |  |  |
| --- | --- | --- | --- |
| **ΠΑΡΑΔΟΤΕΑ** | **ΕΝΟΤΗΤΕΣ** | **Έναρξη** | **Λήξη** |
| **Π27.1** | **Περιγραφή μεθοδολογίας εκπόνησης μελέτης** | Ε | Ε+2Μ |
| **Ανάλυση Υφιστάμενης Κατάστασης** |
| **Π27.2** | **Ανάλυση SWOT - Λειτουργικές, τεχνικές και οικονομικές παράμετροι σκοπιμότητας** | Ε | Ε+4Μ |
| **Συμπεράσματα** |

Ε: Ημερομηνία Υπογραφής της Σύμβασης

Μ: Ημερολογιακός Μήνας

Τόπος παράδοσης **των ως άνω παραδοτέων** είναι το Εργαστήριο Βιοχημείας, Τομέας Οργανικής Χημείας και Βιοχημείας, Τμήμα Χημείας, Σχολή Θετικών Επιστημών, Πανεπιστήμιο Ιωαννίνων (Κτήριο Χ3).

**Κριτήρια Επιλογής**

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέση ποιότητας – τιμής, όπως ορίζεται στο άρθρο 86 του Ν. 4412/2016 και με βάση συντελεστή βαρύτητας τόσο για την τεχνική όσο και για την οικονομική προσφορά.

1. ΚΡΙΤΗΡΙΑ ΠΟΙΟΤΙΚΗΣ ΕΠΙΛΟΓΗΣ

1.1 Καταλληλότητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.

1.2 Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν τουλάχιστον τριμελή ομάδα έργου. Η ομάδα έργου θα πρέπει να αποτελείται από:

Τον Υπεύθυνο Έργου ο οποίος θα πρέπει να διαθέτει:

* Τουλάχιστον Δεκαετή (10ετή) επαγγελματική εμπειρία ως οικονομολόγος, με εμπειρία στην εκπόνηση οικονομοτεχνικών μελετών .
* Πτυχίο ΑΕΙ/ΤΕΙ οικονομικών σπουδών ή συναφούς αντικειμένου.
* Μεταπτυχιακό Τίτλο Σπουδών στα χρηματοοικονομικά ή συναφές αντικείμενο.

Τον Αναπληρωτή Υπεύθυνο Έργου ο οποίος θα πρέπει να διαθέτει:

* Τουλάχιστον Τριετή (3ετή) επαγγελματική εμπειρία ως οικονομολόγος στην υλοποίηση έργων παροχής συμβουλευτικών υπηρεσιών.
* Πτυχίο ΑΕΙ οικονομικής κατεύθυνσης ή συναφούς αντικειμένου.
* Μεταπτυχιακό Τίτλο Σπουδών στο αντικείμενο της Πληροφορικής και Οικονομίας.

Ένα μέλος ομάδας έργου το οποίο θα πρέπει να διαθέτει κατ’ ελάχιστο Πτυχίο με αντικείμενο στον κλάδο των τεχνολογικών εφαρμογών.

2) Βαθμολόγηση τεχνικών προσφορών

Τα κριτήρια ανάθεσης της τεχνικής προσφοράς είναι τα εξής:

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| Κ1 | Αρτιότητα προσέγγισης σύμφωνα με τις ανάγκες του έργου και του φυσικού αντικειμένου - Τεκμηριωμένη πρόταση, καθώς και η επαρκής ανάλυση και εξειδίκευση των μεθοδολογιών, των τεχνικών και των εργαλείων που θα χρησιμοποιήσει ο οικονομικός φορέας για την εκτέλεση της Σύμβασης. | **60%** |
| Κ2 | Εφικτότητα προσέγγισης και χρονοδιαγράμματος - Επαρκής και ορθολογική ανάλυση των υπηρεσιών της σύμβασης σε πακέτα εργασίας, δραστηριότητες και παραδοτέα, καθώς και το ρεαλιστικό χρονοδιάγραμμα υλοποίησης έργου. | **20%** |
| Κ3 | Σύνθεση, δομή και οργάνωση ομάδας έργου σε συνάρτηση με το αντικείμενο και τις υπηρεσίες της σύμβασης. | **20%** |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ:** | | **100%** |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου. Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς. Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων. Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο: U = Σ1\*Κ1 + Σ2\*Κ2 + Σ3\*Κ3 + Σ4\*Κ4

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς. Η κατακύρωση θα γίνει στον οικονομικό φορέα με το μεγαλύτερο αριθμό στο U.

Η τεχνική προσφορά που θα υποβάλλει ο κάθε οικονομικός φορέας πρέπει να περιλαμβάνει υποχρεωτικά τα παρακάτω κεφάλαια επαρκώς αναλυμένα:

* Μεθοδολογική προσέγγιση: τεκμηριωμένη περιγραφή των επιμέρους εργασιών που απαιτούνται για την εκπόνηση του έργου και των ενεργειών με τις οποίες θα υλοποιηθούν.
* Χρονοδιάγραμμα εργασιών με λεπτομερή αποτύπωση των επιμέρους ενεργειών που καθορίζονται στην μεθοδολογική προσέγγιση.
* Οργανόγραμμα και ομάδα εργασίας με βιογραφικά σημειώματα, βεβαιώσεις προϋπηρεσίας, αντίγραφα τίτλων σπουδών.

3) Βαθμολόγηση οικονομικών προσφορών

Η συνολική βαθμολογία της οικονομικής προσφοράς ΣΟΠ προκύπτει ως ως εξής:

ΣΟΠ = 100\*ΟΠmin/ΟΠ

Όπου Οπmin η χαμηλότερη οικονομική προσφορά στο σύνολο των διαγωνιζομένων σε ευρώ χωρίς ΦΠΑ και ΟΠ η οικονομική προσφορά του οικονομικού φορέα σε ευρώ χωρίς ΦΠΑ.

Ενδεικτικό Εκτιμώμενο κόστος:

|  |  |  |  |
| --- | --- | --- | --- |
| **ΠΑΡΑΔΟΤΕΑ** | **ΠΕΡΙΓΡΑΦΗ** | **Π/Υ μη συμ. ΦΠΑ 24%** | **Π/Υ συμ. ΦΠΑ 24%** |
| **Π27.1** | **ΜΕΡΟΣ Α: Περιγραφή μεθοδολογίας εκπόνησης μελέτης, ανάλυση υφιστάμενης κατάστασης.** | 5.504,03 | 6.825,00 |
| **Π27.2** | **ΜΕΡΟΣ Β: Ανάλυση SWOT - Λειτουργικές, τεχνικές και οικονομικές παράμετροι σκοπιμότητας - Συμπεράσματα** | 10.221,78 | 12.675,00 |

4) Κατάταξη προσφορών

Πλέον συμφέρουσα από οικονομική άποψη προσφορά είναι εκείνη που παρουσιάζει τον μεγαλύτερο τελικό βαθμό αξιολόγησης που προκύπτει από τον μαθηματικό τύπο:

**ΤΒΑ=[(U\*Σ1)+(ΣΟΠ\*Σ2)]**

όπου ΤΒΑ ο τελικός βαθμός αξιολόγησης, U η συνολική βαθμολογία της τεχνικής προσφοράς και ΣΟΠ η συνολική βαθμολογία της οικονομικής προσφοράς,

με Σ1 τον συντελεστή βαρύτητας της τεχνικής προσφοράς και Σ2 τον συντελεστή βαρύτητας της οικονομικής προσφοράς.

Οι συντελεστές βαρύτητας ορίζονται ως: Σ1 = 80% και Σ2 = 20%.

**Αναλυτική Περιγραφή Φυσικού και Οικονομικού Αντικειμένου της Σύμβασης**

Αντικείμενο της πρόσκλησης αποτελεί η σύνταξη μιας μελέτης σκοπιμότητας για την ανάπτυξη μεθόδων, μηχανισμών και εργαλείων εξακρίβωσης της γνησιότητας της εκτροφής ελευθέρας βοσκής ορνίθων καθώς και για τη δημιουργία μιας καινοτόμου διατροφικής μεθόδου τύπου «ελευθέρας βοσκής» για την εκτροφή ορνίθων.

Στόχοι της έρευνας είναι: α) η ανάπτυξη μεθόδων, μηχανισμών και εργαλείων εξακρίβωσης της γνησιότητας της εκτροφής ελευθέρας βοσκής κοτόπουλων και προστασίας των καταναλωτών από απάτη ή νοθεία σε τρόφιμα υψηλής προστιθέμενης αξίας καθώς και β) η δημιουργία μιας καινοτόμου διατροφικής μεθόδου εκτροφής κοτόπουλου, μοναδικής σε εθνικό επίπεδο, οδηγώντας σε αύξηση της εγχώριας προστιθέμενης αξίας και σε παραγωγή υψηλής αξίας τελικών προϊόντων με εξαγωγική βαρύτητα.

Ο Ανάδοχος του υπό προκήρυξη έργου αναλαμβάνει την υλοποίηση του παραδοτέου Π27:Μελέτη Σκοπιμότητας σε δύο υπό-παραδοτέα

Π27.1: Το παραδοτέο θα περιλαμβάνει κατ ελάχιστο τα κεφάλαια:

* Συνοπτική Παρουσίαση (Επιτελική Σύνοψη) των βασικών δεδομένων, στόχων και παραμέτρων της μελέτης.
* Ανάλυση προτεινόμενης επιστημονικής μεθοδολογίας και μεθοδολογίας εκπόνησης.
* Αξιολόγηση περιορισμών, διαθέσιμων πηγών και ανάλυση εσωτερικού και εξωτερικού περιβάλλοντος υλοποίησης του έργου.
* Συλλογή, επεξεργασία και παρουσίαση στοιχείων τα οποία λειτουργούν ως επεξηγηματικές παράμετροι ζήτησης συστημάτων ελευθέρας βοσκής
* Αποτύπωση του βαθμού και του πεδίου χρήσης της προτεινόμενης μεθοδολογίας ιχνηλάτησης για τον προσδιορισμό συστημάτων ελευθέρας βοσκής.

Π27.2: Το παραδοτέο θα είναι έκτασης και θα περιλαμβάνει κατ ελάχιστο τα κεφάλαια:

* Ανάλυση SWOT
* Αποτίμηση των αναμενόμενων λειτουργικών, τεχνικών και οικονομικών αποτελεσμάτων του έργου
* Ανάλυση αναμενόμενων επιπτώσεων και εφαρμογών
* Εξαγωγή αποτελέσματος σκοπιμότητας
* Αξιολόγηση τοπικής και εθνικής συνεισφοράς

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΠΡΩΤΟΠΟΡΙΑΚΟΙ ΙΧΝΗΛΑΤΕΣ ΩΣ ΝΕΟΙ ΔΕΙΚΤΕΣ ΟΡΙΣΜΟΥ ΣΥΣΤΗΜΑΤΩΝ «ΕΛΕΥΘΕΡΗΣ ΒΟΣΚΗΣ», με κωδικό Επιτροπής Ερευνών «82415» και χρηματοδοτείται στο πλαίσιο της Δράσης «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ» που εντάσσεται στο Επιχειρησιακό Πρόγραμμα «ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ» (ΕΠΑνΕΚ) 2014-2020, Άξονες Προτεραιότητας (Α.Π.)1 «Ανάπτυξη επιχειρηματικότητας με Τομεακές προτεραιότητες» και 1Σ «Ανάπτυξη επιχειρηματικότητας με Τομεακές προτεραιότητες – Στερεά Ελλάδα και Νότιο Αιγαίο», Θεματικός Στόχος 1, Επενδυτική Προτεραιότητα 1β Ειδικός Στόχος 1.1. «Αύξηση επιχειρηματικών πρωτοβουλιών και συνεργασιών για την ανάπτυξη καινοτόμου επιχειρηματικότητας σύμφωνα με την εθνική στρατηγική έρευνας και καινοτομίας για έξυπνη εξειδίκευση (στρατηγική RIS3)», και έχει λάβει κωδικό MIS «5030605».

Η εν λόγω προμήθεια κατατάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV): 79314000-8.

Η εκτιμώμενη καθαρή αξία της σύμβασης ανέρχεται στο ποσό των 15.725,81€ ήτοι συνολικής αξίας 19.500,00€ συμπεριλαμβανομένου ΦΠΑ 24% όπως αναλυτικά περιγράφεται στον κατωτέρω πίνακα:

| **Α/Α** | **Τίτλος Υπηρεσίας** | **CPV** | **Π/Υ Υπηρεσίας χωρίς ΦΠΑ** | **Π/Υ Υπηρεσίας με ΦΠΑ** |
| --- | --- | --- | --- | --- |
| 1 | ΔΙΕΞΑΓΩΓΗ ΜΕΛΕΤΗΣ ΤΕΧΝΙΚΗΣ ΣΚΟΠΙΜΟΤΗΤΑΣ | 79314000-8 | 15.725,81€ | 19.500,00€ |